**7. D**

**ČETRTI TEDEN**

*Učenci,*

*upam, da vam je uspelo do konca prebrati knjigo za domače branje ELVIS ŠKORC, GENIALNI ŠTOR (oziroma da ste vsaj blizu konca), kajti ta teden vas čaka analiza besedila. Branje naj bi bilo, vsaj tako pravijo na spletni strani založbe Miš, »kratkočasno, dinamično, včasih tudi rahlo napeto in zabavno, ki govori o najstniku z bolj ali manj problematičnimi sošolci in z mislimi o nadvse problematični punci«.*

V tem tednu bodo vse štiri ure slovenščine namenjene analizi prebrane knjige.

Pa začnimo …

**ANALIZA KNJIGE**

1. Razloži naslov knjige.

2. Napiši OBNOVO knjige.

3. Izpostavi KRAJ in ČAS dogajanja (kje in kdaj se dogaja).

4. Naštej GLAVNE in STRANSKE OSEBE. Za vsako napiši, kdo je in kaj (najraje/najpogosteje) počne.

5. Predstavi ELVISA – zunanjost, značaj, kaj počne, kaj zbira, njegovi prijatelji …

6. Utemelji naslednjo poved:

*Elvis je genij, izumitelj, bejbisiter in laver, ki pri puncah nima šans, njegovi izumi so neuporabni, malčki pa morajo v njegovem varstvu paziti sami nase.*

7. Ali Elvis res nima sreče v življenju? … V resnici ima mnogo problemov, ki pa niso vsi običajni najstniški … z vsemi osebami ima težave … Drži? Vaš komentar?

8. Komu pripoveduje o svojih problemih in zakaj?

9. Na kakšen način Elvis pripoveduje o svojih problemih? Kako jih razume in kako se spoprime z njimi? Je Elvis občutljiv in bister fant?

10. Kako pisateljica doseže humornost? Kakšen jezik uporablja, na kakšen način Elvis pripoveduje?

11. Napiši primer za besedni humor in situacijski humor (katera situacija vam je bila smešna).

12. Elvis je tudi bralec stripov in načrtuje bralno hišo. Kaj bi mu priporočili v branje poleg stripov?

13. Kaj se zgodi na koncu knjige?

14. V čem se mladi bralci lahko poistovetijo z Elvisom?

15. Napiši pismo Janji Vidmar, v katerem izpostavi, kaj ti je v knjigi všeč in kaj bi bilo lahko drugače.

**Vse odgovore piši v zvezek in mi jih na koncu tedna pošlji na mail.**

Vaše mnenje oz. videnje prebranega je pomembno …

Jana Stančič